cyanic-selkie/wikianc huggingface dataset:
குயுக் கான்
முடிசூடல் (1246)
இந்த நேரத்தில் குயுக் மற்றும் அவரது தாய் தோரேசினுக்கு இடையிலான உறவுமுறையானது பெருமளவு மோசமானது. குயுக் பதவிக்கு வர தோரேசின் முக்கியப் பங்காற்றியிருந்த போதும் இவ்வாறாக நிகழ்ந்தது. தோரேசினின் விருப்பத்திற்கு எதிராக குயுக், தோரேசினின் தோழியான பாத்திமாவைக் கைது செய்து, சித்திரவதை செய்து, மரண தண்டனைக்கு உட்படுத்தினார். தனது சகோதரன் கோதனுக்கு மாந்திரீகம் செய்ததாக அவர் மீது குற்றம் சாட்டப்பட்டது. ஊழலுக்காக அப்துர் ரகுமானும் சிரச்சேதம் செய்யப்பட்டார். தோரேசினுக்குக் கீழ் நியமிக்கப்பட்ட மாகாண அதிகாரிகளில் ஒயிரட்டு அதிகாரியான அர்குன் அகா மட்டுமே எஞ்சியிருந்தார். இவரது தாய் தோரேசினும் இறந்தார். அவர் அநேகமாகக் குயுக்கின் ஆணைப்படி இறந்திருக்கலாம் எனக் கருதப்படுகிறது. தெமுகேயின் செயலைப் பற்றி விசாரிக்க ஓர்டா மற்றும் மோங்கேயைக் குயுக் நியமித்தார். பிறகு தெமுகே மரண தண்டனைக்கு உட்படுத்தப்பட்டார். சகதாயி கானரசின் குழந்தைக் கானாகிய காரா குலாகுவைப் பதவியிலிருந்து நீக்கி விட்டுத் தனது விருப்பத்திற்குரிய உறவினரான எசு மோங்கேயைக் குயுக் பதவியில் அமர்த்தினார். தன் பதவியை உறுதிப்படுத்தக் குயுக் இவ்வாறு செய்தார். தன்னுடைய தந்தையின் அதிகாரிகளான மகமுத் எலாவச்சு, மசூத் பெக் மற்றும் சிங்கை ஆகியோரை அவர்களின் மாகாணப் பதவிகளில் மீண்டும் குயுக் அமர்த்தினார்.
ஆட்சி (1246–1248)
அரசப் பிரதிநிதியாகத் தனது தாய் செய்த பிரபலமற்ற பல ஆணைகளைக் குயுக் திரும்பப் பெற்றார். வியப்பூட்டும் வகையில் தகுதிவாய்ந்த கானாகச் செயல்பட்டார். பகுதாது மற்றும் இஸ்மாயிலிகள் மீது தாக்குதல் நடத்த ஆயத்தமாகுவதற்காகப் பாரசீகத்தில் எல்சிகிடையை நியமித்தார். சாங் அரசமரபுக்கு எதிராகப் போரைத் தொடர்ந்தார். எனினும் இவர் பாதுகாப்பற்ற நிலையை உணர்ந்தவராகக் காணப்பட்டார். துரோகத்திற்காக முந்தைய அரசின் பல உயர் அதிகாரிகளை மரண தண்டனைக்கு உட்படுத்தியதற்காக இவரது குடிமக்கள் இவரது செயல்களை ஏற்றுக்கொள்ளவில்லை. உரூம் சுல்தானகத்தின் அரியணைக்காகச் செல்யூக் இளவரசர்கள் தொடர்ந்து போராடினர். இசத்தினால் வெறுக்கப்பட்ட உருக்குனல்தீன் நான்காம் கிலிஜ் அர்சலான் மங்கோலியாவிற்கு வருகை புரிந்தார். இசத்தின் இரண்டாம் கய்கவுசின் இடத்தில் உருக்குனல்தீனை அரியணையில் அமர்த்த குயுக் ஆணையிட்டார். இந்த முடிவைச் செயல்படுத்துவதற்காக 2,000 மங்கோலியத் துருப்புகளுடன் ஒரு தருகச்சியை இவர் அனுப்பினார். கரகோரத்தில் குயுக்கின் முன்வருமாறு தாவீது நரின் மற்றும் தாவீது உளு ஆகியோர் அழைக்கப்பட்ட போது, சார்சியா இராச்சியத்தை அவர்களுக்குள் இரண்டாகப் பிரித்துத் தாவீது உளுவை மூத்த மன்னனாகக் குயுக் ஆக்கினார். 1247ஆம் ஆண்டு மங்கோலியர்கள் மற்றும் சிலிசிய ஆர்மீனியாவுக்கு இடையில் உடன்படிக்கை கையொப்பமிடப்பட்ட பிறகு, மன்னன் முதலாம் கேதேவும் தனது சகோதரர் செம்பத்தைக் கரகோரத்தின் மங்கோலிய அவைக்கு அனுப்பினார். 1247ஆம் ஆண்டு அதிகாரப்பூர்வ ஒப்பந்தத்தை ஏற்படுத்திக் கொண்டார். இந்த ஒப்பந்தத்தில் மங்கோலியப் பேரரசின் குத்தகை அரசாக சிலிசிய ஆர்மீனியா கருதப்படும் எனக் குறிப்பிடப்பட்டிருந்தது. ஆர்மீனியா தாமாக முன்வந்து சரண் அடைந்த காரணத்தால் செம்பத்திற்கு ஒரு மங்கோலிய மனைவி கொடுக்கப்பட்டார். மங்கோலிய மேற்பார்வையாளர்கள் மற்றும் வரி வசூலிப்பாளர்களில் இருந்து அவரது இராச்சியமானது விடுவிக்கப்பட்டது. அப்பாசியர்கள் மற்றும் இஸ்மாயிலிகளின் முழுமையான அடிபணிவைக் குயுக் கோரினார். அப்பாசியக் கலீபகத்தின் வெறுப்பேற்றக் கூடிய எதிர்ப்புக்குப் பைசுவை குயுக் கான் காரணமாகப் கூறினார்
பேரரசு முழுவதுமான மக்கள் தொகைக் கணக்கெடுப்புக்குக் குயுக் ஆணையிட்டார். 1246ஆம் ஆண்டு குயுக்கின் ஆணைப்படி, அனைத்தின் மீதும் 1⁄30 முதல் 1⁄10 வரை வரிகள் விதிக்கப்பட்டன. சார்சியா மற்றும் ஆர்மீனியாவில் இருந்த ஆண்களிடம் கடும் தலை வரியாக 60 வெள்ளித் திராம்கள் பெறப்பட்டன. தலைமை எழுத்தர் பணியில் இருந்து, பெரிய தருகச்சி பதவியைக் ககான் பிரித்தார். தனது தந்தையின் கெசிக்கில் பாதிப் பேரைத் தனக்காகக் குயுக் எடுத்துக் கொண்டார். இவரது ஆட்சியின் போது வட சீனர் மற்றும் முஸ்லிம்களை ஒதுக்கி உய்குர் அதிகாரிகள் தங்களது ஆதிக்கத்தை அதிகப்படுத்தினர். குயுக் கண்டிப்பான மற்றும் புத்திசாலி மனிதன் ஆவார். இருந்தும் இவர் சிடுசிடுப்பான, பலவீனமான மனிதன் கிடையாது. இவரது ஆரோக்கியத்தை மதுப் பழக்கமானது கெடுத்தது.
குயுக்கின் தேர்வைப் படு ஆதரிக்காத போதும் ஒரு பாரம்பரியவாதியாகக் குயுக்கைப் படு மதித்தார். படு ஆந்திரே மற்றும் அலெக்சாந்தர் நெவ்சுகி ஆகியோரை அவர்களது தந்தையின் இறப்பிற்குப் பிறகு 1247ஆம் ஆண்டு மங்கோலியாவின் கரகோரத்திற்கு அனுப்பி வைத்தார். ஆந்திரேவை விளாதிமிர்-சுசுதாலின் மாட்சிமிக்க இளவரசனாகவும், அலெக்சாந்தரைக் கீவின் இளவரசனாகவும் குயுக் நியமித்தார். 1248ஆம் ஆண்டு படுவை மங்கோலியாவிற்கு வந்து தன்னைச் சந்திக்குமாறு குயுக் கோரினார். அக்கால வரலாற்றாளர்கள் இந்நகர்வைப் படுவைக் கைது செய்வதற்கான முன்னோட்டமாகக் கருதினர். ஆணைப்படி நடப்பதற்காக படு ஒரு பெரிய இராணுவத்துடன் வந்தார். குயுக் மேற்கு நோக்கி நகர்ந்தபோது குயுக்கின் இலக்காகச் சூச்சி வழித்தோன்றல்கள் இருக்கலாம் எனப் படுவை சோர்காக்டனி எச்சரித்தார்.
இருவருக்குமிடையிலான மோதலானது என்றுமே நடைபெறவில்லை. பயணம் செல்லும் வழியில் தற்போதைய சீனாவின் சிஞ்சியாங்கில் சிங்கே மாகாணத்தில் குயுக் உயிரிழந்தார். குயுக்குக்கு அநேகமாக விடம் கொடுக்கப்பட்டிருக்கலாம். ஆனால் சில நவீன வரலாற்றாளர்கள் அவருடைய உடல் நலம் குன்றி இயற்கைக் காரணங்களால் மரணமடைந்து இருக்கலாம் என நம்புகின்றனர். உரூப்ரக்கின் வில்லியமின் கூற்றுப்படி, சிபனுடன் நடந்த ஒரு வன்முறையான சண்டையில் இவர் கொல்லப்பட்டார். இவருக்குப் பிறகு இவரது விதவையான ஒகுல் கைமிஸ் அரசப் பிரதிநிதியாக பேரரசைக் கவனித்துக் கொண்டார். ஆனால் எதிர்கால ஆட்சியாளர்கள் தன் குடும்பத்தின் பிரிவிலிருந்து வருமாற் செய்ய அவரால் முடியவில்லை. 1251ஆம் ஆண்டு கானாக மோங்கே கான் பதவிக்கு வந்தார்.
மரபு
குயுக்கின் இறப்பு உலக வரலாற்றில் ஆழ்ந்த தாக்கத்தை ஏற்படுத்தியது. மங்கோலிய சக்தியை ஐரோப்பாவிற்கு எதிராகத் திருப்பி விட குயுக் விரும்பினார். ஆனால் இவரது எதிர்பாராத மரணமானது மேலும் மேற்கு நோக்கி ஐரோப்பாவுக்குள் மங்கோலியப் படைகள் நகரும் முயற்சியைத் தடுத்தது. குயுக்கின் இறப்பிற்குப் பிறகு, இறுதியாக, மங்கோலியக் குடும்ப அரசியல் நிகழ்வுகள் மங்கோலியர்களின் முயற்சியைத் தென் சீனாவிற்கு எதிராகத் திருப்பி விட்டன. தென் சீனாவானது குப்லாய் கானின் ஆட்சியின்போது இறுதியாக வெல்லப்பட்டது.
மேற்கோள்கள்
பகுப்பு:மங்கோலியப் பேரரசர்கள் பகுப்பு:1248 இறப்புகள் பகுப்பு:13ஆம் நூற்றாண்டு மங்கோலிய ஆட்சியாளர்கள்
அல்டேர்னி பறவை ஆய்வகம்
அல்டேர்னி பறவை ஆய்வகம் (Alderney Bird Observatory) என்பது ஆங்கிலக் கால்வாயில் அமைந்துள்ள அல்டேர்னி திவில் இருக்கின்ற பறவை ஆய்வகம் ஆகும். பறவைக் குடிபெயர்வு மற்றும் தீவின் கடற்பறவை குடியேற்றங்களைப் பற்றிய ஆய்வுகளை மேற்கொள்வதற்காக அல்டேர்னி வனவிலங்கு அறக்கட்டளை மூலமாக மார்ச் 2016 ஆம் ஆண்டில் இந்த ஆய்வகம் நிறுவப்பட்டது
இரண்டு ஆண்டுகளுக்குள் பிரித்தானியா மற்றும் அயர்லாந்தில் 19 வது அங்கீகாரம் பெற்ற பறவை ஆய்வமாக அல்டேர்னி பறவை ஆய்வகத்தை மாற்ற திட்டமிடப்பட்டுள்ளது. பிரித்தானிய ஒலிபரப்புக் கூட்டுத்தாபனம் அல்டேர்னி பறவை ஆய்வகம் தொடர்பான ஒரு நிகழ்ச்சியை 2016 ஆம் ஆண்டு மே மாதம் ஒலி பரப்பியது.
மேற்கோள்கள்
பகுப்பு:பறவையியல்
பொருளாதாரச் சிக்கல் அடிப்படையில் நாடுகளின் பட்டியல்
thumb|450px|பொருளாதாரச் சிக்கல் வரைபடம் இது ஒரு பொருளாதாரச் சிக்கல் அடிப்படையில் நாடுகளின் பட்டியல் ஆகும். இத்தகவல் ஏற்றுமதியின் அடிப்படையில் அமைந்துள்ளது.
2012 தரம்
முதல் 20 நாடுகளின் பட்டியல்.
உசாத்துணை
பகுப்பு:நாடுகள் தொடர்பான பட்டியல்கள்
மணிப்புறா
மணிப்புறா என்பது ஆங்கிலத்தில் (Spotted Dove) (உயிரியல் பெயர்: streptopelia chinensis) என்று அறியப்படுகிறது இது இந்தியத் துணைக்கண்டத்திலும் தென்கிழக்காசியாவிலும் காணப்படுகிறது, சிறிய நீண்ட வாலை கொண்ட சிற்றினம் ஆகும். இப்பறவை மாடப்புறாவைவிடச் சிறியது, மெலிந்த உருவத்துடன், தவிட்டு நிறத்துடன், கருநிற பின்கழுத்து உடையது. இவை இணைகளாய் அல்லது சிறு கூட்டமாக பசுமையான புன்செய் நிலங்களில் மேயும்.
வகைபிரித்தல்
இதில் ஐந்து துணையினங்கள் அங்கீகரிக்கப்பட்டுள்ளன:
உடலமைப்பு
30 செ.மீ. - கருப்பும் வௌ்ளையுமான சதுரங்கப் பலகையை ஒத்த புள்ளிகளைப் பின் கழுத்தில் கொண்ட இதன் உடலின் மேற்பகுதி இளஞ்சிவப்புக் கலந்த பழுப்பாகவும் சாம்பல் நிறமாகவும் இருக்கும். மார்பு இளஞ்சிவப்பாகவும் வயிறு, வாலடி, வால் கீழ் இறகுகள் வெள்ளையாகவும் இருக்கும்.
காணப்படும் பகுதிகள்
நீர் வளமிக்க காடுகளையும் விளைநிலங்களையும் ஈரமிக்க இலையுதிர் காடுகளையும் சார்ந்து இணையாகவோ சிறு கூட்டமாகவோ திரியும்.
உணவு
காட்டுப்பாதைகளிலும் அறுவடை முடிந்த வயல்களிலும் தானியங்களையும் புல் விதைகளையும் உணவாகப் பொறுக்கித் தின்னும். இனப்பெருக்கப் பருவம் நெருங்கும் போது உயர இருந்து இறக்கை மடக்கிக் கீழே குப்புற விழும் பழக்கம் கொண்டது. க்ரூக்ரூக் எனக் குரல் கொடுக்கும். இக்குரல் ஒலி வட்டாரத்திற்கு வட்டாரம் மக்களின் வட்டார மொழி போலச் சிறிதளவு வேறுபடுவது உண்டு.
இனப்பெருக்கம்
ஆண்டு முழுவதும் மரங்களில் தாழ்வான கிளைகளிடையே தட்டுப் போல கூடமைத்து 2 முட்டைகள் இடும். மக்கள் வாழும் பங்களாக்களின் மாடிச்சுவர் பிதுக்கம். இறவாரம், கோப்பு ஆகியவற்றிலும் கூடும் அமைக்கும்.
வெளி இணைப்புகள்
பகுப்பு:தமிழ்நாட்டில் காணப்படும் பறவைகள் பகுப்பு:இந்தியப் பறவைகள் பகுப்பு:புறாக்கள் பகுப்பு:தீவாய்ப்பு கவலை குறைந்த இனங்கள் பகுப்பு:ஆத்திரேலியப் பறவைகள் பகுப்பு:இந்தோனேசியப் பறவைகள் பகுப்பு:நேபாளப் பறவைகள் பகுப்பு:இலங்கைப் பறவைகள் பகுப்பு:தெற்காசியப் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:சீனப் பறவைகள்
கிருட்டிணா அதீசிங்
கிருட்டிணா நேரு அதீசிங் (Krishna Nehru Hutheesing) (2 நவம்பர் 1907 - 9 நவம்பர் 1967) இவர் ஓர் இந்திய எழுத்தாளர் ஆவார். மேலும் இவர் ஜவகர்லால் நேருவின் இளைய சகோதரியும் மற்றும் விஜயலட்சுமி பண்டிட் மற்றும் நேரு-காந்தி குடும்பத்தின் ஒரு பகுதி ஆவார்.
சுயசரிதை
thumb| மையத்தில் அமர்ந்திருப்பவர் [[மோதிலால் நேரு நிற்பவர்கள் (இடதிலிருந்து வலது) ஜவகர்லால் நேரு, விஜயலட்சுமி பண்டிட், கிருட்டிணா அதீசிங், இந்திரா காந்தி மற்றும் ரஞ்சித் சீதாராம் பண்டிட் ; அமர்ந்தவர்கள்: சொரூரூப ராணி, மோதிலால் நேரு மற்றும் கமலா நேரு (1927). ]] கிருட்டிணா நேரு, இந்திய சுதந்திர ஆர்வலரும், இந்திய தேசிய காங்கிரஸின் தலைவருமான மோதிலால் நேரு மற்றும் சொரூப ராணி ஆகியோருக்கு அலகாபாத்தின் மிர்கஞ்சில் பிறந்தார், இவர் அதீசுசிங் சமண கோயிலைக் கட்டிய ஒரு முக்கிய அகமதாபாத் சமணக் குடும்பத்தைச் சேர்ந்த குணோட்டம் (ராஜா) அதீசிங் என்பவரை மணந்தார். குணோட்டம் அதீசிங் 20 ஆம் நூற்றாண்டில் இந்தியாவின் உயரடுக்கு சமூக வட்டாரங்களில் நன்கு அறியப்பட்டவர். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (November 2013)">மேற்கோள் தேவை  ] 1950 களின் பிற்பகுதியில், இவர் நேருவின் விமர்சகரானார். 1959 இல், முன்னாள் தலைமை ஆளுநர் சி. ராஜகோபாலாச்சாரிக்கு ஆதரவளித்தார். சுதந்திராக் கட்சி என்ற ஒரு பழமைவாத சந்தை தாராளவாத அரசியல் கட்சியை உருவாக்கினார்.
ஐதராக்சிபைரூவிக் அமிலம்
ஐதராக்சிபைரூவிக் அமிலம் (Hydroxypyruvic acid) என்பது பைரூவிக் அமிலத்தின் வழிப்பொருளாகும். இச்சேர்மமானது  C3H4O4 என்ற மூலக்கூற்று வாய்ப்பாட்டை உடையதாகும்.
கிருட்டிணா அதீசிங்
சுயசரிதை
இவரும் இவரது கணவரும் இந்தியாவின் சுதந்திரத்திற்காக போராடி சிறையில் அதிக காலம் செலவிட்டனர். இவர்களுக்கு ஹர்ஷா அதீசிங் மற்றும் அஜித் அதீசிங்கை என்ற இரு மகன்கள இருந்தனர் ஒரு முன்னணி வால் ஸ்ட்ரீட் துணிகர முதலீட்டாளரான அஜித், 1996 இல் அமெரிக்க வயலின் கலைஞரான ஹெலன் ஆம்ஸ்ட்ராங்கை மணந்தார். இவர் 2006இல் இறந்தார்.
ஐதராக்சிபைரூவிக் அமிலம்
குறிப்புகள்
பகுப்பு:பீட்டா ஐதராக்சி அமிலங்கள் பகுப்பு:கீட்டோ அமிலங்கள்
கிருட்டிணா அதீசிங்
சுயசரிதை
இந்திராவின் மூத்த மகன் ராஜீவ் காந்தி மும்பையில் உள்ள அதீசிங்கின் வீட்டில் பிறந்தார். வலது|thumb| கிருட்டிணா அதீசிங் 1958 இல் இஸ்ரேலில் [[டேவிட் பென்-குரியன்|டேவிட் பென்-குரியனை (இசுரேலின் முதல் பிரதமர்) சந்தித்தார் ]] மே 1958 இன் பிற்பகுதியில் கிருட்டிணா இசுரேலில் மூன்று நாட்கள் கழித்தார். 'இஸ்ரேல்-இந்தியா நட்பு அமைப்பு' என்ற ஒன்றை நிறுவிய இகல் அலோன் என்பவர் இவரை வரவேற்றார்.
திருமதி. அதீசிங் தனது வாழ்க்கையையும் தனது சகோதரர் ஜவகர்லால் மற்றும் தனது மருமகள் இந்திரா காந்தி ஆகியோரின் வாழ்க்கையையும் தொடர்ச்சியான புத்தகங்களில் வி நேரூஸ், வித் நோ ரெக்ரெட்ஸ், நேரூஸ் லெட்டர்ஸ் டு ஹிஸ் சிஸ்டர் அன்ட் டியர் டோ பிகோல்ட் உள்ளிட்ட தனிப்பட்ட நிகழ்வுகளுடன் வரலாற்றை பின்னிப்பிணைக்கும் புத்தகங்களில் ஆவணப்படுத்தியுள்ளார் .
இவரது கணவர் ராஜா அதீசிங்கும் புத்தகங்களை எழுதியுள்ளார்: தி கிரேட் பீஸ்: ஆன் ஏசியன்ஸ் கேண்டிட் ரிப்போர்ட் ஆன் ரெட் சீனா (1953), விண்டோ ஆன் சீனா (1953), மற்றும் திபெத் பைட் பார் பிரீடம் : த மார்ச் 1959 அப்ரைசிங் (1960). வாய்ஸ் ஆஃப் அமெரிக்காவுடன் தொடர்புடை திருமதி. அதீசிங் பல பேச்சுக்களையும் வழங்கியுள்ளார். இவர் 1967 இல் இலண்டனில் இறந்தார்.
வெளி இணைப்புகள்
பகுப்பு:இந்திய விடுதலைப் போராட்ட வீராங்கனைகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1967 இறப்புகள் பகுப்பு:1907 பிறப்புகள்
கன்னியாகுமரி மாவட்டத்திலுள்ள கல்வி நிலையங்கள்
கன்னியாகுமரி மாவட்டத்திலுள்ள கல்வி நிலையங்கள் என்பது இந்தியாவின் தமிழ்நாட்டில் கன்னியாகுமரி மாவட்டத்தில் செயல்பட்டுவரும் பள்ளிகள், கல்லூரிகள், பல்கலைக்கழகங்கள் உள்ளிட்ட கல்வி நிறுவனங்களின் பட்டியலாகும்.
ஆதாரங்கள்
பகுப்பு:கன்னியாகுமரி மாவட்டத்திலுள்ள கல்வி நிலையங்கள்
குந்துமாரனப்பள்ளி
குந்துமாரனப்பள்ளி (Kundumaranapalli) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 45 கி.மீ தொலைவிலும், மாநிலத் தலைநகரான சென்னையில் இருந்து 308 கி.மீ தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 863 வீடுகள் உள்ளன. கிராமத்தின் மொத்த மக்கள் தொகையானது 3867 ஆகும். இதில் ஆண்கள் எண்ணிக்கை 1972 மற்றும் பெண்களின் எண்ணிக்கை 1895 ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
சாம்பல் நெற்றிப் புறா
சாம்பல் நெற்றிப் புறா (Pompadour Green– Pigeon, Treron pompadora) தெற்கு மற்றும் தென்கிழக்கு ஆசியாவில் காணப்படும் ஒரு சிற்றினக் குழுவாகும்.
சிற்றினக் குழு
பல வகைப்பாட்டியலாளர்கள் பாம்படோர் பச்சை புறாவினை பல சிற்றினங்களாகப் பிரித்துள்ளனர், இவை கீழே பட்டியலிடப்பட்டுள்ளன:
உடலமைப்பு
இந்தப் புறாக்களின் உடல் நீளம் சுமார் 28 செ. மீ. வரை இருக்கும். சாம்பல் நிறத்தலையும், நெற்றியும் செம்பழுப்பு நிற முதுகும் பசுமை தோய்ந்த மார்பும் ஆலிவ் பழுப்பான வாலிறகுகளும் கொண்டவை இவை. பெண் பறவையின் முதுகு செம்பழுப்புக்குப் பதிலாக ஆலிவ் தோய்ந்த பச்சையாக இருக்கும்.
காணப்படும் பகுதிகள்
இது இந்தியா, இலங்கை, பிலிப்பீன்சு மற்றும் மொலுக்காஸ் வரை வெப்பமண்டல தெற்காசியாவின் காடுகளில் பரவலாக காணப்படும் குழுவாகும். இந்தியாவில், இவை மேற்குத் தொடர்ச்சி மலைகள், கிழக்குத் தொடர்ச்சி மலைகளின் சில பகுதிகள், வடகிழக்கு இந்தியா மற்றும் அந்தமான் தீவுகளில் பிரிக்கப்பட்ட குழுக்களாக காணப்படுகின்றன. மேற்குத் தொடர்ச்சி மலை சார்ந்த பகுதிகளில் சமதரை முதல் 1200 மீ வரை பசுங்காடுகளைச் சார்ந்து மரங்கள் பழுக்கும் பருவத்திற்கேற்ப இருப்பை மாற்றிக்கொண்டு திரியக் காணலாம். காபித் தோட்டங்களில் காணப்படும் இது அங்கு அமைந்துள்ள சுண்ணாம்பு பூசப்பட்ட பங்களாக்களின் சுவர்களில் முட்டி மோதி இறப்பது அடிக்கடி நிகழ்வதாகத் தெரிவிக்கப்பட்டுள்ளது.
உணவு
10 முதல் 12 வரையான குழுவாக அத்தி, ஆல், சூரை முதலான மரங்களில் பழங்களைத் தேடித் தின்னும். காலையிலும் மாலையில் அடைவதற்கு முன்னும் காடுகளின் எல்லையில் நிற்கும் பெரிய மரங்களின் இலைகளற்ற நுனிக்கொம்புகளில் கூட்டமாக அமர்ந்து இனிய சீழ்க்கைக் குரல் கொடுக்கும் பழக்கம் கொண்டது.
இனப்பெருக்கம்
டிசம்பர் முதல் மார்ச் முடிய நடுத்தரமான மரங்களில் குச்சிகளால் மேடை அமைப்பில் கூடமைத்து 2 முட்டைகள் இடும்.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:பச்சைப் புறாக்கள்
செவ்வாய் பேட்டை
செவ்வாய் பேட்டை என்பது சேலம் மாநகரின் ஒரு முக்கியமான வணிகப் பகுதி ஆகும். இப்பகுதியில், பல்வேறு விதமான வணிகங்கள் மேற்கொள்ளப்படுகிறது. கட்டிடங்கள் கட்டுவதற்குத் தேவையான இரும்பு, சிமெண்ட், முதல் தங்கம், வெள்ளி, பருப்பு, வகைகள், தானியங்கள், மளிகைப் பொருள்கள் மொத்த விற்பனை செய்யப்படுகிறது.
தமிழ்நாட்டில் வெள்ளிக் கொலுசுகள் தயாரிப்பில் செவ்வாய் பேட்டை முதலிடத்தில் உள்ளது.
மேற்கோள்கள்
பகுப்பு:சேலம்
நிகோலாய் இமானுவேல்
நிகோலாய் மார்க்கோவிச் இமானுவேல் (Nikolay Markovich Emanuel) (உருசியம்: Николай Маркович Эмануэль) என்பவர் அக்டோபர் 1, 1915 - டிசம்பர் 7, 1984 வரையிலான காலத்தில் வாழ்ந்த ஒரு உருசிய வேதியியலாளர் ஆவார். வேதி வினைவேகவியல் மற்றும் வேதி வினைகளின் விசையியல் ஆகிய பிரிவுகளில்  இவர் முக்கிய நிபுணராக இருந்தார். 1944 முதல் மாசுகோ மாநில பல்கலைக்கழகத்தில் விரிவுரையாளாராக பணிபுரிந்த இவர், 1950 ஆம் ஆண்டில் முழுமையாக ஒரு பேராசிரியராக நியமிக்கப்பட்டார். 1958 ஆம் ஆண்டில் பல்கலைக் கழகத்துடன் இணைந்த அறிவியல் கழகத்தில் உறுப்பினராக இருந்தார். 1966 ஆம் ஆண்டில் சோவியத் அறிவியல் கழகத்தில் முழு உறுப்பினரானார். 1974 இல் இவர் இராயல் சுவீடிய அறிவியல் கழகத்தில் ஒரு வெளிநாட்டு உறுப்பினராக தேர்ந்தெடுக்கப்பட்டார். மரணத்திற்குப் பின்னர் மாசுகோவில் அடக்கம் செய்யப்பட்டார்.
மேற்கோள்கள்
பகுப்பு:1915 பிறப்புகள் பகுப்பு:உருசிய வேதியியலாளர்கள் பகுப்பு:1984 இறப்புகள்
எசுகெய்
எசுகெய் பகதூர் அல்லது எசுகெய் (நவீன மொங்கோலியம்: Есүхэй баатар, யெசுகெய் பாடர்; இறப்பு 1171), கமக் மங்கோலியக் கூட்டமைப்பின் முக்கிய தலைவராகவும், தெமுஜினின் (பின்னாளில் செங்கிஸ் கான் என அறியப்பட்டவர்) தந்தையாகவும் அறியப்படுபவர். இவர் போர்சிசின் குடும்பத்தில் பிறந்தார், இவருடைய பெயருக்கு "ஒன்பது போல" என்று பொருள், அதாவது அவர் மங்கோலியர்களின் அதிர்ஷ்ட எண்ணான ஒன்பது இலக்கத்தின் மிகச்சிறந்த குணங்களைப் பெற்றுள்ளார் என்று பொருள்.
வாழ்க்கை
எசுகெய் சின் அரசமரபால் ககானாக அறிவிக்கப்பட்ட காபூல் கானின் இரண்டாவது மகனான பார்டன் பாகதூரின் மகன் ஆவார். காபூல் கான், முதன் முதலில் மங்கோலியர்கள் அனைவரையும் ஒன்றிணைக்க முயற்சி செய்த கய்டுவின் பேரன் ஆவார். எசுகெய் தனது முதல் மனைவி சோச்சிகல் மூலம் இரு குழந்தைகளைப் பெற்றார்: பெக்தர் மற்றும் பெலகுதை. மங்கோலியர்களின் இரகசிய வரலாற்றின் படி இளம் தெமுஜின் அவரது அண்ணன் பெக்தரை வேட்டையாடும்போது கொன்றார். ஆனால் அவரது மற்றொரு ஒன்றுவிட்ட சகோதரன், பெலகுதை, ஒரு நல்ல நண்பனாக இருந்தார், பின்னர் செங்கிஸ் கானுக்குக் கீழ் ஒரு தளபதியாகப் பணியாற்றினார். எசுகெய்யின் இரண்டாவது மற்றும் தலைமை மனைவி ஓவலுன், ஒலகோனுடு வன மக்களின் ஒரு மகள் ஆவார். ஓவலுனை அவரது புதிய கணவர் சிலேடுவிடமிருந்து, எசுகெய் அவரது அண்ணன் நெகுன் தைசி மற்றும் தம்பி தரிதை ஒச்சிகன் உதவியுடன் கடத்தினார்.
மேற்கோள்கள்
பகுப்பு:செங்கிஸ் கான் பகுப்பு:1134 பிறப்புகள்
குஞ்சேன அக்ரஹாரம்
மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 75 கிமீ தொலைவிலும், தளியில் இருந்து 20 கிமீ தொலைவிலும் உள்ளது. இந்தக் கிராமமானது மாருப்பள்ளி ஊராட்சிக்கு உட்டபட்ட கிராமமாகும். 2011 ஆண்டு மக்கள் கணக்கெடுப்பின்படி இக்கிராமத்தில் 35 வீடுகள் உள்ளன. கிராமத்தின் மொத்த மக்கள் தொகையானது 144 ஆகும். இதில் ஆண்கள் எண்ணிக்கை 72, பெண்களின் எண்ணிக்கை 72 என உள்ளது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
நைனி மத்திய சிறைசாலை
நைனி மத்திய சிறை (Naini Central Prison) அல்லது நைனி சிறை என்பது உத்தரப் பிரதேசத்தின் அலகாபாத் அருகே உள்ள நைனி என்ற இடத்தில் பிரிட்டிசு இராச்சியக் காலத்தில் கட்டப்பட்ட மிக முக்கியமான சிறைச்சாலை மற்றும் சீர்திருத்த நிறுவனங்களில் ஒன்றாகும்.
சுதந்திர இயக்க வரலாறு
சுதந்திரத்திற்கு முந்தைய காலத்தில் இது பிரபலமானது. மோதிலால் நேரு (1930), ஜவகர்லால் நேரு உட்பட பல சுதந்திர போராளிகள். (1930, மார்ச் 1945), இந்தியாவின் முதல் பிரதமர் கோவிந்த் வல்லப் பந்த், நரேந்திர தேவா, இரபி அகமது கித்வாய், அஸ்ரத் மோகானி ஆகியோர் இந்திய சுதந்திர இயக்கத்தின் போது இந்தச் சிறையில் அடைக்கப்பட்டிருந்தனர். ஜவகர்லால் நேரு இங்கு அடைக்கப்பட்டிருந்த காலத்தில், சிறையில் இருந்து தனது இளம் மகள் இந்திராவுக்கு தொடர்ச்சியான கடிதங்களை எழுதினார். அவரது பதின்மூன்றாவது பிறந்தநாளில் தொடங்கி ஆகத்து 9, 1933 வரை, பின்னர் அவை உலக வரலாற்றின் பார்வையாக வெளியிடப்பட்டன
மார்ச் 1, 1941 அன்று, சிறையில் அடைக்கப்பட்ட சுதந்திர போராட்ட வீரர்களான விஜயலட்சுமி பண்டிட் மற்றும் அபுல் கலாம் ஆசாத் ஆகியோரைச் சந்திக்க மகாத்மா காந்தி இச்சிறைக்குச் சென்றார். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (November 2018)">மேற்கோள் தேவை  ] நேருவின் மகள், பின்னர் இந்தியாவின் பிரதம மந்திரியான இந்திரா காந்தி தனது கணவர் பெரோஸ் காந்தியுடன் கைது செய்யப்பட்டு, சிறைவாசத்தை இங்கு செப்டம்பர் 11, 1942 முதல் 13 மே 1943 வரை கழித்தார்
வெளி இணைப்புகள்
பகுப்பு:உத்தரப் பிரதேசத்தின் வரலாறு
எம். ஈ. எச். முகம்மது அலி
முகம்மது எகுத்தார் ஹாஜியார் முகம்மது அலி (Mohamed Ehuttar Hadjiar Mohamed Ali, 27 மார்ச் 1925 – 31 திசம்பர் 2004) கிழக்கிலங்கை முசுலிம் அரசியல்வாதியும், முன்னாள் நாடாளுமன்ற உறுப்பினரும் ஆவார்.
வாழ்க்கைக் குறிப்புy
முகம்மது அலி கிழக்கு மாகாணம், திருகோணமலை மாவட்டம், கிண்ணியாவில் பிறந்தவர். எம். ஈ. எச். மகரூப் இவரது சகோதரர் ஆவார்.
அரசியலில்
முகம்மது அலி கிண்ணியா கிராம சபைத் தலைவராகப் பணியாற்றினார். இவர் 1947 நாடாளுமன்றத் தேர்தலில் கம்யூனிஸ்டுக் கட்சியின் சார்பில் மூதூர் தொகுதியில் போட்டியிட்டு ஐக்கிய தேசியக் கட்சியின் வேட்பாளர் ஏ. ஆர். ஏ. எம். அபூபக்கரிடம் 1720 வாக்குகளால் தோல்வியடைந்தார். 1952 தேர்தலில் சுயேச்சை வேட்பாளராகப் போட்டியிட்டு வெற்றி பெற்று நாடாளுமன்றம் சென்றார். 1956, மார்ச் 1960 தேர்தல்களிலும் சுயேச்சையாகப் போட்டியிட்டு வெற்றி பெற்றார். சூலை 1960 தேர்தலில் ஐக்கிய தேசியக் கட்சி சார்பில் போட்டியிட்டுத் தோல்வி அடைந்தார்.
இலங்கைத் தமிழரசுக் கட்சி 1961 இல் நடத்திய சத்தியாக்கிரகப் போராட்டங்களில் முகம்மது அலி தீவிரமாகப் பங்குபற்றினார். தமிழரசுக் கட்சியின் மூதூர் உறுப்பினர் தம்பையா ஏகாம்பரம் 1962 இல் இறந்ததை அடுத்து, அத்தொகுதிக்கு 1962 சூன் 28 இல் நடைபெற்ற இடைத்தேர்தலில் முகம்மது அலி தமிழரசுக் கட்சியின் சார்பில் போட்டியிட்டு வெற்றி பெற்று நாடாளுமன்றம் சென்றார். 1965 தேர்தலில் மீண்டும் தமிழரசுக் கட்சியின் சார்பில் போட்டியிட்டு வெற்றி பெற்றார். 1970 தேர்தலில் ஐக்கிய தேசியக் கட்சியில் போட்டியிட்டுத் தோல்வி அடைந்தார்.
பின்னர் முகம்மது அலி மாலைத்தீவுகளில் இலங்கையின் தூதுவராகவும், நெல் சந்தைப்படுத்தும் திணைக்களத்தின் துணைத் தலைவராகவும் பணியாற்றினார். இவர் 2004 திசம்பர் 31 இல் தனது 79-வது அகவையில் காலமானார்.
மேற்கோள்கள்
பகுப்பு:1925 பிறப்புகள் பகுப்பு:2004 இறப்புகள் பகுப்பு:இலங்கை கம்யூனிஸ்ட் கட்சியின் அரசியல்வாதிகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:இலங்கையின் 2வது நாடாளுமன்ற உறுப்பினர்கள் பகுப்பு:இலங்கையின் 3வது நாடாளுமன்ற உறுப்பினர்கள் பகுப்பு:இலங்கையின் 4வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:இலங்கையின் 6வது நாடாளுமன்ற உறுப்பினர்கள் பகுப்பு:இலங்கை முசுலிம் அரசியல்வாதிகள் பகுப்பு:இலங்கை முசுலிம்கள் பகுப்பு:ஐக்கிய தேசியக் கட்சி அரசியல்வாதிகள் பகுப்பு:மூதூர் நபர்கள் பகுப்பு:திருகோணமலை மாவட்ட நபர்கள்
மோங்கே கான்
மோங்கே என்பவர் மங்கோலியப் பேரரசின் 4வது பெரிய கான் ஆவார். இவர் டொலுயின் வம்சத்தில் முதல் ககான் ஆவார். தனது ஆட்சியின் போது பேரரசு நிர்வாகத்தை மேம்படுத்துவதற்குக் கணிசமான சீர்திருத்தங்களைச் செய்தார். மோங்கேயின் ஆட்சியில் மங்கோலியர்கள் ஈராக், சிரியா மற்றும் நன்சோவா அரசு ஆகியவற்றைக் கைப்பற்றினர்.
உருவ அமைப்பு
உரூப்ரக்கின் வில்லியமின் கூற்றுப்படி, மோங்கே கான் நடுத்தர அளவு உயரமுடைய ஒரு மனிதன் ஆவார்.
இளமைக் காலம்
மோங்கே 11 சனவரி 1209ஆம் ஆண்டு பிறந்தார். செங்கிஸ் கானின் இள வயது மகன் டொலுய் மற்றும் சோர்காக்டனி பெகிக்கு முதல் மகனாகப் பிறந்தார். ஷாமனாகிய தெப் தெங்கிரி கொகோச்சு விண்மீன்களில் இக்குழந்தைக்கு ஒரு நல்ல எதிர்காலத்தைக் கண்டதாகக் கூறினார். இக்குழந்தைக்கு மோங்கே என்ற பெயரை வழங்கினார். மங்கோலிய மொழியில் மோங்கே என்ற சொல்லுக்கு "ஆதியும் அந்தமும் இல்லாத" என்று பொருள். இவரது பெரியப்பா ஒக்தாயி கானின் குழந்தையற்ற அரசியாகிய அங்குயி தனது ஓர்டாவில் (நாடோடி அரண்மனை) இவரை வளர்த்தார். மோங்கேவுக்கு எழுதக் கற்றுக் கொடுக்குமாறு பாரசீக அறிஞர் இதிதன் முகம்மதுவுக்கு ஒக்தாயி அறிவுரை வழங்கினார்.
மங்கோலியர்களின் குவாரசமியப் படையெடுப்புக்குப் பிறகு, மங்கோலியாவிற்குத் திரும்பி வந்த செங்கிஸ் கான் இலி ஆற்றுக்கு அருகில் 1224ஆம் ஆண்டு தன் பேரன்கள் மோங்கே மற்றும் குப்லாயின் முதல் வேட்டைக்குப் பிறகு ஒரு சடங்கு நடத்தினார். அப்போது மொங்கேவுக்கு 15 வயதாகி இருந்தது. தன் தம்பி குப்லாயுடன் அவர் ஒரு குழி முயல் மற்றும் மறிமானை வேட்டையாடி இருந்தார். இவர்களது தாத்தா வேட்டையாடப்பட்ட விலங்குகளில் இருந்து எடுக்கப்பட்ட கொழுப்பை மங்கோலியப் பாரம்பரியப்படி அவர்களது நடு விரலில் தடவினர்.
1230ஆம் ஆண்டு மோங்கே முதல் முதலாகப் போருக்குச் சென்றார். சின் அரசமரபுக்கு எதிராகத் தன் பெரியப்பா ஒக்தாயி கான் மற்றும் தன் தந்தை டொலுயைப் பின்பற்றிப் போருக்குச் சென்றார். டொலுய் 1232ஆம் ஆண்டு இறந்தார். டொலுயின் ஒட்டுநிலங்களுக்குத் தலைமையாளராகச் சோர்காக்டனி பெகியை ஒக்தாயி நியமித்தார். மங்கோலியப் பாரம்பரியப்படி, தன் தந்தையின் மனைவிகளில் குறைந்தது ஒருவரையாவது மோங்கே பெற்றார். அவர் ஒயிரட் இனத்தைச் சேர்ந்த ஒகுல் கோயிமிசு ஆவார். மோங்கே அவரை மிகவும் விரும்பினார். அவரது மூத்த மகள் சிரினுக்குத் தனித்துவமான சிறப்பு ஆதரவைக் கொடுத்தார்.
ஒக்தாயி மோங்கேயை அவரது உறவினர்களுடன் கிப்சாக்குகள், உருசியர்கள் மற்றும் பல்கர்களை மேற்கில் தாக்குவதற்காக 1235ஆம் ஆண்டு அனுப்பினார். அறைகூவல் விடுக்கக்கூடிய மிகக் கடினமான கிப்சாக் தலைவராகிய பச்மன் வோல்கா ஆற்றின் வடிநிலத்தில் உள்ள ஒரு தீவிற்குத் தப்பிச் சென்ற போது, மோங்கே ஆற்றைக் கடந்து அவரைப் பிடித்தார். பச்மனை முட்டியிடுமாறு மோங்கே ஆணையிட்டார். பச்மன் மறுக்க மோங்கேயின் தம்பி புசேக் அவரை மரண தண்டனைக்கு உட்படுத்தினார். மங்கோலியர்களின் கீவ் மீதான படையெடுப்பின் போது, மோங்கே வாள் சண்டையில் பங்கெடுத்தார். இவர் தன்னுடைய உறவினர்கள் சிபன் மற்றும் புரியுடன் கிரிமியா மூவலந்தீவுக்குச் சென்றார். மோங்கேயும், ஒக்தாயியின் மகனாகிய கதானும் காக்கேசியாவில் இருந்த பழங்குடியினங்களை ஒடுக்குமாறு ஆணையிடப்பட்டனர். மங்கோலியர்கள் ஆலன்களின் தலைநகரமான மகாசுவைக் கைப்பற்றினர். அதன் குடிமக்களைப் படுகொலை செய்தனர். ஆலன்கள் மற்றும் சிர்காசியர்களின் பல தலைவர்கள் மோங்கேயிடம் சரணடைந்தனர். கிழக்கு ஐரோப்பா மீதான படையெடுப்புக்குப் பிறகு அவர்களை மோங்கே மங்கோலியாவுக்குக் கூட்டி வந்தார். 1240ஆம் ஆண்டு நடைபெற்ற கீவ் முற்றுகையிலும் மோங்கே பங்கெடுத்தார். கீவின் அழகைக் கண்டு மோங்கே பாராட்டினார் எனத் தெரிகிறது. அந்த நகரத்திற்குச் சரணடைவதற்கு வாய்ப்பு வழங்கினார். ஆனால் இவரது தூதர்கள் கொல்லப்பட்டனர். மோங்கேயின் வீரர்களுடன் படுவின் இராணுவம் இணைந்த பிறகு, அவர்கள் நகரத்தைச் சூறையாடினர். மொகி யுத்தத்திலும் படுவுடன்ம் மோங்கே இணைந்து சண்டையிட்டார். 1241ஆம் ஆண்டின் கோடை காலத்தில், இந்தப் படையெடுப்பு முன்னதாகவே நிறுத்தப்படுவதற்கு முன்னர், 1240-41ஆம் ஆண்டின் குளிர்காலத்தில், இவரது பெரியப்பா ஒக்தாயி இவரை அழைத்ததற்குப் பிறகு மோங்கே திரும்பினார். எனினும் ஒக்தாயி இறந்தார்.
1246ஆம் ஆண்டு செங்கிஸ் கானின் கடைசியாக எஞ்சியிருந்த சகோதரரான தெமுகே குறுல்த்தாயால் ஒப்புக் கொள்ளப்படாமல் அரியணையைக் கைப்பற்ற, தோல்வியடைந்த நிகழ்வாக ஒரு முயற்சியைச் செய்தார். புதிய ககான் குயுக் தெமுகேயை விசாரிக்கும் கடினமான பொறுப்பை மோங்கே மற்றும் படுவின் அண்ணன் ஓர்டா கானை நம்பி வழங்கினார். 1248ஆம் ஆண்டு மேற்கு நோக்கிப் பயணம் மேற்கொண்டபோது குயுக் இறுதியாக இறந்தார்.
டொலுய் குடும்பப் புரட்சி
மோங்கே தேர்ந்தெடுக்கப்படத் தனது ஆதரவை வழங்கப் படு முடிவெடுத்தார். அலா கமக்கு என்ற இடத்தில் குறுல்த்தாய்க்கு அழைப்பு விடுத்தார். செங்கிஸ் கானின் சகோதரர்களின் குடும்பங்களின் தலைவர்கள், பல முக்கியமான தளபதிகள் குறுல்த்தாய்க்கு வந்தனர். குயுக்கின் மகன்கள் நகு மற்றும் கோசா குறுகிய நேரத்திற்கு இதில் கலந்து கொண்டனர். ஆனால் பிறகு சென்றுவிட்டனர். ஒகுல் கைமிஸின் எழுத்தரான பாலாவின் கடுமையான எதிர்ப்பையும் மீறி குறுல்த்தாயானது மோங்கேயைத் தேர்ந்தெடுத்தது. இதில் கலந்து கொண்டவர்களின் குறைவான எண்ணிக்கை மற்றும் அமைவிடம் ஆகியவற்றின் காரணமாக இந்தக் குறுல்த்தாயின் முறைமைத் தன்மையானது கேள்விக்குரியதாக உள்ளது. படு தனது சகோதரர்கள் பெர்கே மற்றும் துகா தெமூர், மற்றும் தன் மகன் சர்தக்கின் பாதுகாப்பில் மோங்கேயே மங்கோலியாவின் கோதோவே ஆரால் என்ற இடத்தில் ஒரு அதிகாரப்பூர்வக் குறுல்த்தாயை நடத்துவதற்காக அனுப்பி வைத்தார். சோர்காக்டனி மற்றும் பெர்கே 1 சூலை 1251ஆம் ஆண்டு ஓர் இரண்டாவது குறுல்த்தாயை நடத்தினர். அங்கே கூடியிருந்தார்கள் மோங்கேயை மங்கோலியப் பேரரசின் பெரிய கானாக அறிவித்தனர். ஒக்தாயி மற்றும் சகதாயி குடும்பத்தைச் சேர்ந்த இவரது உறவினர் கதான் மற்றும் பதவியிலிருந்து இறக்கப்பட்ட காரா குலாகு போன்ற சில இளவரசர்கள், இந்த முடிவை ஒப்புக்கொண்டனர்.
இதற்குச் சிறிது காலத்திற்குப் பிறகு ஒக்தாயி குடும்பத்தினர் மோங்கேயைத் தாக்கத் திட்டமிட்டனர். மோங்கேயின் பாறு வளர்ப்பாளர் மற்றும் கெசிக் பாதுகாவலர்கள் இந்தத் தாக்குதலுக்கான திட்டமிடலைக் கண்டுபிடித்தனர். மோங்கேயிடம் இதைப்பற்றிக் கூறினர். தனது தந்தையின் விசுவாசத்துக்குரிய பணியாளராகிய மெங்கேசர் நோயனின் விசாரணையின் முடிவின் கீழ் தனது உறவினர்கள் தவறிழைப்பதை இவர் கண்டுபிடித்தார். ஆனால் மகா யசாவில் குறிப்பிடப்பட்டுள்ளது போல் அவர்களுக்கு முதலில் மன்னிப்பு வழங்க விரும்பினார். ஆனால் மோங்கேயின் அதிகாரிகள் இதை எதிர்த்தனர். பிறகு மோங்கே தனது உறவினர்களைத் தண்டிக்க ஆரம்பித்தார். கிழக்கில் மங்கோலியா மற்றும் சீனா முதல் மேற்கில் ஆப்கானித்தான் மற்றும் ஈராக் வரை பேரரசின் அனைத்துப் பகுதிகளிலும் இந்த விசாரணைகள் நடைபெற்றன. மோங்கே மற்றும் படுவின் தம்பி பெர்கே ஆகியோர் ஒகுல் மோங்கேவுக்கு எதிராகப் பில்லி சூனியம் வைத்ததாகக் குற்றம் சாட்டினர். இதற்குப் பிறகு அவர் கைது செய்யப்பட்டார். சோர்காக்டனியால் விசாரிக்கப்பட்டார். ஒகுலை கைமிஸை ஒரு சாக்கில் வைத்துத் தைத்து ஆற்றில் தூக்கி எறிந்தனர். அவர் மூழ்கி இறந்தார். பில்லி சூனியம் செய்பவர்களுக்குப் பாரம்பரியமாக வழங்கப்படும் மங்கோலியத் தண்டனை இதுவாகும். உயர்குடியினர், அதிகாரிகள் மற்றும் மங்கோலியத் தளபதிகளின் இறப்பின் எண்ணிக்கையானது 77 - 300 என மதிப்பிடப்படுகிறது. இதில் எல்சிகிடை, எசு மோங்கே, புரி மற்றும் சிரேமுன் ஆகியோரும் அடங்குவர். எனினும் இத்திட்டத்தில் பங்குடைய செங்கிஸ் கானின் வழி வந்த பெரும்பாலான இளவரசர்கள் நாடுகடத்தப்பட்டனர். மோங்கேவுக்கு எதிராகத் திட்டமிட்ட உய்குர் எழுத்தரான பாலா, உய்குர்களின் மன்னனாகிய இதிகுத் சலிந்தி பற்றிக் கண்டுபிடிக்கப்பட்டது. அவர்கள் பொதுமக்கள் நடுவில் மரண தண்டனைக்கு உட்படுத்தப்பட்டனர். 1252ஆம் ஆண்டு அரியணைக்கு வந்த பிறகு தன் மூதாதையர்களைப் பின்பற்றுவேன் என்றும், ஆனால் மற்ற நாடுகளின் பழக்க வழக்கங்களைப் பின்பற்ற மாட்டேன் என்றும் மோங்கே அறிவித்தார். தன்னுடைய முறைமைத் தன்மையை அதிகரிப்பதற்காக 1252ஆம் ஆண்டு தனது தந்தைக்கு இக் ககான் என்ற பட்டத்தை இவர் வழங்கினார்.
ஒக்தாயி மற்றும் சகதாயி குடும்பங்களின் தோல்விக்குப் பிறகு, மோங்கே அவர்களது பண்ணைகளை நீக்கினார். தன் விருப்பத்துக்குரிய குடும்ப உறுப்பினர்களுக்குத் துருக்கிசுத்தான் அல்லது வடமேற்குச் சீனாவில் புதிய நிலப்பரப்புகளைக் கொடுத்தார். குருதி தோய்ந்த ஒழித்துக்கட்டலுக்குப் பிறகு, கைதிகளுக்கு ஒரு பொதுவான மன்னிப்பிற்கு மோங்கே ஆணையிட்டார். தனது சக்தியை நிலைநிறுத்துவதற்கான மற்றொரு நகர்வாக வட சீனா மற்றும் ஈரான் மீது மேற்பார்வையிடும் அதிகாரத்தைத் தனது தம்பிகள் குப்லாய் மற்றும் குலாகுவுக்கு முறையே வழங்கினார். தனது சொந்த சுதந்திரமான உளூசை (மாவட்டம்) இவரது தம்பி குப்லாய் நிறுவியதாக வதந்தி பரவ ஆரம்பித்தது. கரகோரத்திற்கு முறைப்படி வரவேண்டிய வரியின் சில பங்கைக் குப்லாய் தனக்கென எடுத்துக் கொண்டதாக வதந்திகள் பரவின. 1257ஆம் ஆண்டு, குப்லாயின் அதிகாரிகளைத் தணிக்கை செய்ய இரு வரி ஆய்வாளர்களைப் பேரரசர் அனுப்பினார். அவர்கள் தவறு நடந்திருப்பதைக் கண்டு பிடித்தனர். சட்டங்களில் 142 மீறல்கள் ஏற்பட்டிருப்பதைப் பட்டியலிட்டனர். சீன அதிகாரிகள் மீது குற்றம் சாட்டினர். அவர்களில் சிலர் மரண தண்டனைக்குக் கூட உட்படுத்தப்பட்டனர். குப்லாயின் அலுவலகமானது நீக்கப்பட்டது. குப்லாயின் பண்ணைகளில் அனைத்து வரி வசூலிக்கும் பணியையும் மோங்கேயின் குழுவானது செய்ய ஆரம்பித்தது.
மேற்கோள்கள்
பகுப்பு:1209 பிறப்புகள் பகுப்பு:1259 இறப்புகள் பகுப்பு:போர்சிசின் பகுப்பு:மங்கோலியப் பேரரசர்கள் பகுப்பு:மங்கோலியப் பேரரசு பகுப்பு:13ஆம் நூற்றாண்டு மங்கோலிய ஆட்சியாளர்கள்
மேஸ் ரன்னர்: தி டெத் கியூர்
மேஸ் ரன்னர்: தி டெத் கியூர் (Maze Runner: The Death Cure) (தமிழ் : புதிர்க்கட்டிடத்தில் ஓடுபவர் : முடிவின் மருந்து) என்பது 2018 ல் வெளிவந்த அறிவியல் புனைவு திரைப்படம் ஆகும். 2014 இல் வெளிவந்த தி மேஸ் ரன்னர், அதைத் தொடர்ந்து 2015 இல் வெளிவந்த மேஸ் ரன்னர்: தி ஸ்கார்ச் ட்ரையல்ஸ் திரைப்படங்களுக்கு அடுத்த பாகமாக இந்தத் திரைப்படம் வெளிவந்தது. இந்தத் திரைப்பட வரிசையின் கடைசித் திரைப்படம் இதுவாகும். இதில் டிலான் ஓ'பிரையன், தோமஸ் சாங்ஸ்டர், கயா ஸ்காடெல்ரியோ மற்றும் பலர் நடித்துள்ளனர். இந்தத் திரைப்படம் 20ஆம் சென்சுரி பாக்ஸ் நிறுவனத்தால் வெளியிடப்பட்டது. 26 ஜனவரி 2018 இல் வெளிவந்த இந்தத் திரைப்படம், 288 மில்லியன் அமெரிக்க டாலர்கள் வசூலைக் குவித்தது.
கதை சுருக்கம்
முந்தைய திரைப்படங்களில் புதிர்கட்டிடத்திலிருந்து வெளிவந்த பின்னர் தாமஸ் மற்றும் அவரது குழுவினர் ஒரு மோசமான அமைப்பினால் அடைத்து வைக்கப்பட்டாலும் ஒரு நல்ல அமைப்பின் உதவியால் அங்கிருந்து காப்பாற்றப்படுவதில் இருந்து கதை தொடர்கிறது.
அந்த மோசமான அமைப்புக்கு எதிராக போராடும் குழுவினருடன் இணைகின்றனர். நகர்ப்புறத்துக்கு வெளியே மறைந்து இருந்தாலும் ஒரு கட்டத்தில் தாமஸின் நண்பர் நெவ்ட் மோசமான தீநுண்மத்தால் கொஞ்சம் கொஞ்சமாக பாதிக்கப்படுவதை தாமஸிடம் சொல்லும்போது அவரைக் காப்பாற்றிவிடலாம் என தாமஸ் கொஞ்சம் நம்பிக்கை கொடுக்கிறார்.
மோசமான அமைப்பின் கட்டிடத்தில் உள்ள தடுப்புச்சுவரை உடைத்துத் தாக்கும்போது தாமஸின் குழுவினர் அவர்களைப் போலவே அடைத்து வைக்கப்பட்ட நிறைய பேரைக் காப்பாற்றுகின்றனர். இருந்தாலும் அவரின் நண்பர் நெவ்ட் தீநுண்மத்தால் அதிகமாகப் பாதிக்கப்பட்டதால் அவரைக் காப்பாற்ற முடியாமல் போனது.
கடைசியில் காப்பாற்றப்பட்ட எல்லோரும் நல்ல அமைப்பினரால் உருவாக்கப்பட்ட கப்பலால் கடல் கடந்து ஒரு பாதுகாப்பான அமைதியான இடத்துக்கு கொண்டு செல்லப்படுகின்றனர் .. அங்கே நெவ்ட் தாமஸிடம் அவரின் நினைவாக கொடுத்த ஒரு சிறிய பதக்கத்தில் தாமஸ் நெவ்ட் எழுதிய ஒரு சிறிய குறிப்பைக் கண்டறிகிறார். அந்தக் குறிப்பில், நிறைய துன்பங்களைக் கடந்து வந்தாலும் எல்லோரையும் காப்பாறியதற்கு நெவ்ட் அவரின் நன்றிகளை எழுதியிருந்தார். மோசமான அமைப்பின் ஆராய்ச்சிக்கூடத்தில் இருந்து எடுத்த, தீநுண்ம பாதிப்பிலிருந்து காப்பாற்றும் அருமருந்தும் இப்போது தாமஸிடம் உள்ளது. அங்கேயே அமைதியாக எல்லோரும் வாழ்வதோடு கதை முடிகிறது.
பகுப்பு:2018 திரைப்படங்கள் பகுப்பு:ஆங்கிலத் திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:அமெரிக்கத் திரைப்படங்கள்
சண்முகா தொழிற்சாலை கலை மற்றும் அறிவியல் கல்லூரி
சண்முகா தொழிற்சாலை கலை மற்றும் அறிவியல் கல்லூரி 1996 ஆம் ஆண்டு சண்முகா தொழிற்சாலை கல்வி அறக்கட்டளையால் திருவண்ணாமலையில் நிறுவப்பட்டது,
பாடப்பிரிவுகள்
சண்முகா தொழிற்சாலை கலை மற்றும் அறிவியல் கல்லூரி பல பாடப்பிரிவுகளை வழங்கி வருகிறது :
வெளி இணைப்புகள்
பகுப்பு:திருவண்ணாமலை மாவட்டத்திலுள்ள தனியார் கலைக் கல்லூரிகள் பகுப்பு:திருவள்ளுவர் பல்கலைக்கழக இணைவுக்கல்லூரிகள்
சிறீகாந்து தேவா
ஸ்ரீ காந்த் தேவா' (Srikanth Deva) ஒரு தமிழ், தெலுங்குத் திரைப்பட இசையமைப்பாளராவார். இவர் இசையமைப்பாளர் தேவாவின் மகனாவார். இவர் 2000ஆம் ஆண்டில் வெளிவந்த தமிழ்த் திரைப்படமான தபுள்சில் இசையமைப்பாளராக அறிமுகமானார். இவர் சிவகாசி, ஆழ்வார், எம். குமரன் சன் ஆஃப் மகாலட்சுமி, பூலோகம் உள்ளிட்ட நூற்றுக்கும் மேற்பட்ட திரைப்படங்களுக்கு இசையமைத்துள்ளார்.
ஸ்ரீகாந்த் தேவா தமிழ்த் திரைப்படங்களில் பாடல்களையும் பாடியுள்ளார். இவர் ஸ்ரீ ஸ்டுடியோஸ் என்ற இசை நிறுவனத்தையும் நடத்தி வருகின்றார்.
இவர் பின்னணிப் பாடகரான பெபியைத் திருமணம் செய்து கொண்டார்.
மேற்கோள்கள்
பகுப்பு:இந்தியத் திரைப்பட இசையமைப்பாளர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:வாழும் நபர்கள் பகுப்பு:1980 பிறப்புகள்
குதிரைப்படை
குதிரைப்படை (Cavalry) பண்டைய காலத்திலிருந்து 20 ஆம் நூற்றாண்டு வரை பன்னாட்டுப் படைகளில் இடம்பெற்ற படைப்பிரிவுகளில் ஒன்று. படை வீரர் குதிரை மீது அமர்ந்து வேகமாக நகர்ந்து போர் செய்த படை குதிரைப் படை ஆகும். தற்காலத்தில் வெகு சில இடங்களில் மட்டுமே படைப்பிரிவாகப் பயன்படுகிறது. பல நகரங்களின் காவல் படைகளிலும் குதிரைப்படைகள் இடம் பெற்றுள்ளன.
அரசர்கள் காலத்தில் விரைவாக பயணம் செய்ய ஏற்ற வகையில் குதிரைப்படை இருந்தது. குதிரைகளுக்கு கவச உடை அணிவித்திருந்தார்கள். வீரர்கள் குதிரையில் அமர்ந்து கொண்டே சண்டையிட்டனர். படை வீரர் வில், ஈட்டி, வாள் போன்ற ஆயுதங்களை குதிரை மீது இருந்து பிரயோகித்தனர். வேக நகர்வு பல்வேறு போர் வியூகங்களுக்கு வழிவகுத்தது. குதிரைகள் கவசமிட்டு காக்கப்பட்டன. தரைப்படை வீரர்களை குதிரையில் இருந்தும் தாக்கும் முறையும் கையாளப்பட்டது. குதிரை வீரர்களில் ஒரு பிரிவினர் வில்- அம்பை ஆயுதமாகவும், மற்றொரு பிரிவினர் வாட்களை ஆயுதமாகவும் பயன்படுத்தினர்.
உசாத்துணைகள்
பகுப்பு:படைப்பிரிவுகள் பகுப்பு:படைத்துறை அமைப்புகள் பகுப்பு:குதிரைப்படை
ஐந்தோவன் தொழில்நுட்பப் பல்கலைக்கழகம்
ஐந்தோவன் தொழில்நுட்பப் பல்கலைக்கழகம் (Eindhoven University of Technology) நெதர்லாந்தில் உள்ள ஐந்தோவன் நகரில் உள்ளது. நெதர்லாந்தின் முக்கியப் பல்கலைக்கழகங்களில் இதுவும் ஒன்று. உலகளவிலான முன்னணிப் பல்கலைக்கழகங்களில் ஒன்றாகவும் தேர்ந்தெடுக்கப்பட்டுள்ளது என்பது குறிப்பிடத்தக்கது.
நிர்வாகம்
தலைவர், ஆளுனர், மூன்றாம் தலைவர் உள்ளிட்ட மூவரும், செயலரும் முக்கியப் பணிகளில் ஈடுபடுவர். இது தவிர, நிர்வாகக் குழுவும் உண்டு.
துறைகள்
இள நிலைப் படிப்புகளை நான்கு/ஐந்து ஆண்டுகளில் படிக்க வேண்டும். முனைவர் பட்டப் படிப்புகளும் வழங்கப்படுகின்றன.
உள்ளிட்ட துறைகளில் இள நிலைப் படிப்புகள் வழங்கப்படுகின்றன. படிப்பில் சிறந்து விளங்கும் மாணவர்களுக்கு சிறப்புப் பயிற்சிகள் வழங்கப்படுகின்றன.
உள்ளிட்ட பாடங்களில் முது நிலைப் படிப்புகள் வழங்கப்படுகின்றன.
ஆய்வுப் பள்ளிகள்
இத்துடன் ஆய்வகங்களும் இணைக்கப்பட்டுள்ளன.
இணைப்புகள்
பகுப்பு:பல்கலைக்கழகங்களும் கல்லூரிகளும் பகுப்பு:நெதர்லாந்து
பெரிய பச்சைப் புறா
பெரிய பச்சைப் புறா (Green imperial pigeon) காடுகளில் வாழும் ஒரு பெரிய புறா சிற்றினமாகும். இதன் விலங்கியல் பெயர் துகுலா ஏனியா என்பதாகும். இது நேபாளம், தென்னிந்தியா மற்றும் இலங்கையிலிருந்து கிழக்கு நோக்கி தெற்கு சீனா, இந்தோனேசியா மற்றும் பிலிப்பீன்சு வரை பரவி மிகப்பெரிய வரம்பினைக் கொண்டுள்ளது.
வகைபிரித்தல்
இதில் பதினோரு துணையினங்கள் உள்ளன:
உடலமைப்பு
பெரிய பச்சைப் புறா அளவில் தடிமனானது. உடல் நீளம் 45 சென்டிமீட்டர் (18 அங்குலம்) ஆகும். இதன் பின்புறம், இறக்கைகள் மற்றும் வால் ஆகியவை உலோக பச்சை நிறத்தில் உள்ளன. அரக்கு நிற வாலடிடிப்பகுதியினைத் தவிர, தலை மற்றும் ஏனைய அடிப்பகுதி வெண்மையானது. ஆண் பெண் பறவைகள் ஒரே மாதிரியான தோற்றமுடையன.
பரவலும் வாழிடமும்
பச்சைப்புறா காடுகளில் வாழும் இனமாகும். இது வெப்பமண்டல தெற்கு ஆசியாவில் நேபாளம் மற்றும் இந்தியா கிழக்கே இந்தோனேசியா வரை பரவலாக வசித்து இனப்பெருக்கம் செய்யும் பறவையாகும். இது பல துணையினங்களை கொண்டுள்ளது. இதில் தனித்துவமானது சுலாவெசி துணையினம்.
நடத்தையும் சூழலியலும்
இது ஒரு மரப் புறா, மரத்தின் மேற்புறத்தில் உள்ள தாவரப் பொருட்களை உண்ணும். இது வேகமாகவும் நேராகவும் சீராக இறக்கைகளை அசைத்துப் பறக்கும் தன்மையுடையது. மரத்தில் குச்சிகளைப் பயன்படுத்திக் கூடு கட்டி வெண்ணிற முட்டைகளை இடும். இவை கூட்டமாக வாழ்வதில்லை; ஆனால் சிறிய மந்தைகளாகக் காணப்படும்.
காணப்படும் பகுதிகள்
மேற்கு, கிழக்குத் தொடர்ச்சி மலைசார்ந்த மாவட்டங்களில் பசுங்காடுகள், இலையுதிர; காடுகள் ஆகியவற்றில் சமவெளி முதல் 300 மீ வரை பழமரங்கள் பழுக்கும் பருவத்தில் கேற்பத் திரியக் காணலாம். மற்ற புறாக்களைப் போலப் பெருங் கூட்டமாகத் திரள்வதில்லை.
மேற்கோள்கள்
பகுப்பு:தெற்காசியப் பறவைகள் பகுப்பு:பச்சைப் புறாக்கள் பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:தென்கிழக்காசியப் பறவைகள்
மந்திப் புறா
மந்திப் புறா (Mountain imperial pigeon) தென்கிழக்கு ஆசியாவில் பரவலாக காணப்படும் புறா வகைகளுள் ஒன்றாகும்.
பெயர்கள்
தமிழில்          :மந்திப் புறா
ஆங்கிலப்பெயர்  :Mountain Imperial – Pigeon அறிவியல் பெயர் :Ducula badia
உடலமைப்பு
அதிகபட்ச உடல் நீளம் 43 செ.மீ. வரை இருக்கும். ஆலிவ் பழுப்பு நிறங்கொண்ட உடலும் வெளிர்சாம்பல் நிறத்தலையும் மார்பினையும் கொண்டது.
காணப்படும் பகுதிகள்
வடகிழக்கு இந்தியாவின் மலைப் பகுதிகளிலும் தென்மேற்கு இந்தியாவின் மலைப் பகுதிகளும் மட்டுமே இவை காணப்படும். இந்தியாவின் இடைப்பட்ட பகுதிகளில் காணப்படுவதில்லை. தமிழ்நாட்டில் மேற்குத் தொடர்ச்சி மலையில் உள்ள பசுங்காடுகளில் காணப்படுகிறது. கடல் மட்டத்திலிருந்து சுமார் 2000 மீட்டர் உயரம் வரை இவற்றைக் காணலாம்.
உணவு
இவை 15 முதல் 20 வரையான குழுவாக வாழும்; பெரிய மரங்களில் இலை தழைகளிடையே மறைந்து இரை தேடும். பழங்களையே முக்கிய உணவாகக் கொள்ளும். இது சாதிக்காயை முழுவதுமாக அப்படியே விழுங்கும் பழக்கமுடையது. காலையிலும் பிற்பகலிலும் உயரக்கிளைகளில் அமர்ந்து வெயில் காயும். இது இருட்டுவதற்கு முன்பே அடையும் இடம் செல்லும். கஉயுக்கோ க்உயூக்கோ என குரல் கொடுக்கும்.
இனப்பெருக்கம்
ஜனவரி முதல் மே வரை சிறிய மரங்களிலும் அவற்றில் சுற்றி வளர்ந்திருக்கும் பெரிய கொடிகளிடையும் கூடமைத்து ஒரு முட்டையிடும்.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:பச்சைப் புறாக்கள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தேஜஸ் விரைவுத் தொடருந்து
தேஜஸ் எக்ஸ்பிரஸ் (Tejas Express) இந்திய இரயில்வே முதலில் அறிமுகம் செய்த, முழுவதும் குளிரூட்டப்பட்ட இந்தியாவின் அதிவேக தொடருந்து ஆகும். இருக்கை வசதிகள் மட்டும் கொண்ட, நவீன வசதிகளுடன் கூடிய தேஜஸ் விரைவு வண்டியின் கதவுகள் தானியங்கும் வசதி கொண்டது. இதன் அதிகபட்ச வேகம் மணிக்கு 130 முதல் 180 கிமீ ஆகும்.
வரலாறு
முதல் தேஜஸ் விரைவு வண்டி, 24 மே 2017 அன்று முதல் சத்திரபதி சிவாசி தொடருந்து நிலையத்திலிருந்து, 551.7 கிமீ தொலைவில் உள்ள கோவாவின், கர்மலி தொடருந்து நிலையம் வரை இயக்கப்படுகிறது. இதற்கான இப்பயண நேரம் 8.30 மணிநேரம் ஆகும்.
தேஜஸ் விரைவு வண்டியில் வசதிகள்
தேஜஸ் விரைவு வண்டிகளில் பயோ கழிப்பறை, தொலைக்காட்சி பெட்டிகள், இலவச இணைய வசதிகள் கொண்டது. சதாப்தி விரைவு வண்டிகளின் கட்டணத்தை விட, தேஜஸ் வண்டியின் கட்டணம் 20% முதல் 30% கூடுதலாக இருக்கும்.
இவ்வண்டியில் பொதுவான இருக்கை வசதி 3 + 2 எனும் முறையில் இருக்கைகள் உள்ளது. சொகுசு இருக்கைகள் 2 + 2 என்ற வரிசையில் உள்ளது. பெட்டியின் அனைத்து கதவுகளும் தானியங்கியாக செயல்படுகிறது.
சேவைகள்
தற்போது கீழ்கண்ட வழித்தடங்களில் தேஜஸ் விரைவு வண்டிகள் இயங்குகிறது.
மேற்கோள்கள்
பகுப்பு:இந்தியத் தொடருந்து சேவைகள்
புதுக்கவிதை (திரைப்படம்)
புதுக்கவிதை (Puthukavithai), எஸ். பி. முத்துராமன் இயக்கத்தில் 1982 இல் வெளிவந்த காதல் திரைப்படம். 1976 இல் கன்னடத்தில் வெளிவந்த "நா நின்ன மரேயலரே" (Na Ninna Mareyalare) திரைப்படத்தின் மறுதயாரிப்பே இப்படம்.
கதை
ஆனந்த் ( ரஜினிகாந்த் ) தொடர்ச்சியாக ஆறு ஆண்டுகள் மோட்டார் சைக்கிள் போட்டி சாம்பியன் ஆவார். சாம்பியன்ஷிப்பை வெல்வது அவரை உலகா ( ஜோதி ) க்கு அறிமுகப்படுத்துகிறது, அவர் திலகாவதி ( சுகுமாரி ) என்ற ஒரு பெருமைமிக்க, பணக்கார பெண்ணின் மகள்.
ஆரம்பத்தில், ஆனந்த் மிகவும் இருண்ட நிறம் கொண்டவர் என்று உமா நினைக்கிறார்; ஆனால் விரைவில் அவளுடைய உணர்வுகள் அன்பாக மாறும். ஆனந்த் மற்றும் உமா ஆகியோரின் திருமணத்திற்கு ஒப்புக் கொண்டதாக நினைத்து திலகாவதி ஏமாற்றுகிறாள்; இரகசியமாக உமாவை வேறொருவருடன் திருமணம் செய்து கொள்ள திட்டமிட்டுள்ளார்.
திருமண நாளில், ஆனந்த் பூட்டப்படுகிறாள். ஆனந்த் தப்பிக்கிறார், ஆனால் விரைவில் திருமணத்தை நிறுத்த முடியாது.
அடுத்த முறை அவர்கள் சந்திக்கும் போது, ​​ஆனந்த் மகிழ்ச்சியுடன் கல்யாணியை ( சரிதா ) திருமணம் செய்து கொண்டதாகவும், 2 ஆம் வகுப்பு படிக்கும் குழந்தையுடன் உமாவும் பார்க்கிறாள். அவளும் சந்தோஷமாக திருமணம் செய்து கொண்டதாகவும், இரண்டு குழந்தைகளைப் பெற்றதாகவும் உமா குறிப்பிடுகிறார்.
உண்மையில், கல்யாணி ஆனந்தை திருமணம் செய்து கொள்ளவில்லை, ஆனால் வேறு ஒருவருடன் திருமணம் செய்து கொண்டார். மேலும், கல்யாணியும் அவரது கணவரும் உண்மையில் சாலையில் குடிபோதையில் கிடந்த ஆனந்தை காப்பாற்றியுள்ளனர். எனவே ஆனந்த் அவர்களுடனும் அவர்களது குழந்தையுடனும் தங்கினார்.
இதற்கிடையில், உமா இப்போது ஒரு விதவை என்பதையும், குழந்தைகளைப் பெறுவது மற்றும் மகிழ்ச்சியுடன் திருமணம் செய்துகொள்வது பற்றி அவனிடம் பொய் சொன்னதையும் ஆனந்த் அறிந்து கொள்கிறாள்.
ஆனந்த் உமாவை திருமணம் செய்து கொள்வதாக உறுதியளித்து கடைசியில் அவர்கள் மீண்டும் ஒன்றிணைகிறார்கள்.
மேற்கோள்கள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:ரசினிகாந்து நடித்துள்ள திரைப்படங்கள்
ஷாதி கே சைட் எபெக்ட்ஸ்
உசாத்துணை
பகுப்பு:2014 திரைப்படங்கள்
கரிம உலோக வேதியியல்
கரிம உலோக வேதியியல் (Organometallic chemistry) என்பது கரிமச் சேர்மங்களுடன் உலோகங்கள் சேர்ந்து உருவாக்கும் சேர்மங்களைக் குறித்து ஆய்வு செய்கின்ற அறிவியல் துறையாகும். கரிமச் சேர்மத்தில் உள்ள கார்பன் அணுவுக்கும் ஒரு உலோகத்திற்கும் இடையில் குறைந்தது ஒரு வேதியியல் பிணைப்பையாவது இப்பிரிவில் அடங்கியுள்ள சேர்மங்கள் பெற்றிருக்கும் கனிம வேதியியல் மற்றும் கரிம வேதியியல் ஆகிய இரு பிரிவுகளின் அம்சங்களையும் உள்ளடக்கியது கரிம உலோக வேதியியல் பிரிவாகும். இந்த அறிவியல் பிரிவைச் சேர்ந்த சேர்ந்த சேர்மங்கள் பரவலாக ஒரு படித்தான வினையூக்கிகளாகப் பயன்படுகின்றன
கரிம உலோகச் சேர்மங்கள்
”கரிம” என்ற முன்னொட்டைச் சேர்ப்பதால் கரிம உலோகச் சேர்மங்கள் வேறுபடுத்தி அறியப்படுகின்றன. உதாரணம், கரிம பலேடியம் சேர்மங்கள். இத்தகைய உதாரணங்களில் இலித்தியம் மற்றும் தாமிரம் உலோகங்களை உள்ளடக்கிய அனைத்து வகை கில்மான் கரணிகள் அல்லது கில்மான் செயலிகளும் அடங்கும். நாற்கார்பனைல்நிக்கல் மற்றும் பெர்ரோசீன் ஆகியன தாண்டல் உலோகங்களைக் கொண்டிருக்கும் கரிம உலோகச் சேர்மங்களாகும். இவை தவிர கரிம மக்னீசியம் சேர்மங்களான அயோடோ(மெத்தில்)மக்னீசியம் (MeMgI) ஈரெத்தில்மக்னீசியம் (Et2Mg) மற்றும் அனைத்து கிரின்யார்டு கரணிகள்; n- பியூட்டைல் இலித்தியம் போன்ற கரிம இலித்தியம் சேர்மங்கள், ஈரெத்தில் துத்தநாகம் (Et2Zn) மற்றும் குளோரோ(ஈத்தாக்சிகார்பனைல்மெத்தில்)துத்தநாகம் போன்ற கரிமத் துத்தநாகச் சேர்மங்கள் மற்றும் இலித்தியம் இருமெத்தில்கியுப்ரேட்டு போன்ற கரிமத் தாமிரச் சேர்மங்கள் ஆகிய அனைத்து வகைச் சேர்மங்களும் கரிம உலோகச் சேர்மங்களேயாகும்.
மரபார்ந்த உலோகங்களுடன் லாந்தனைடுகள், ஆக்டினைடுகள் மற்றும் அரையுலோகத் தனிமங்களான போரான், சிலிக்கன். ஆர்சனிக் மற்றும் செலினியம் போன்ற உலோகங்களும் கரிம உலோகச் சேர்மங்களாக உருவாகும் தன்மையைக் கொண்டுள்ளன. உதாரணம், மூவெத்தில் போரேன் (Et3B) என்ற கரிமப் போரான் சேர்மம்.
கட்டமைப்பும் பண்புகளும்
கரிம உலோகச் சேர்மங்களில் உலோக-கார்பன் பிணைப்புகள் பொதுவாக உயர் சகப்பிணைப்பு கொண்டவையாக உள்ளன. இலித்தியம் மற்றும் சோடியம் உள்ளிட்ட உயர் மின்நேர் சேர்மங்களுக்காக கார்பன் ஈந்தணைவி கார்பனயன் பண்பை வெளிப்படுத்துகிறது. ஆனால் தனியான கார்பன் அடிப்படையிலான எதிர்மின் அயனிகள் அரிதானவையாகும். சயனைடாக இருப்பது உதாரணம் ஆகும்.
கோட்பாடுகளும் நுணுக்கங்களும்
வேதியியலின் மற்ற பிரிவுகளைப் போல எலக்ட்ரான்களின் எண்ணிக்கை கரிம உலோக வேதியியலில் மிகுந்த பயன் அளிப்பதாக உள்ளது. உலோகக் கார்பனைல்கள் மற்றும் தொடர்புடைய சேர்மங்களின் நிலைப்புத்தன்மையை முன் கணிப்பதற்கு 18 எலக்ட்ரான் விதி பெரும் உதவிபுரிகிறது. பல கரிம உலோக சேர்மங்கள் 18 எலக்ட்ரான் விதியை பின்பற்றுவதில்லை. ஐசோலோபல் கொள்கையின் முன்னோக்கு அடிப்படையில் கரிம உலோகச் சேர்மங்களின் வேதிப் பிணைப்பும், வேதிவினைகளும் விவாதிக்கப்படுகின்றன. எக்சு கதிர் விளிம்பு சோதனைகள், அணுக்கரு காந்த ஒத்திசைவு ஆய்வுகள், அகச்சிவப்பு நிறமாலையியல் போன்றவை கரிம உலோகச் சேர்மங்களின் கட்டமைப்பை நிர்ணயிக்கும் பொதுவான நுட்பங்களாகும். கரிம உலோகச் சேர்மங்களின் இயக்கவியல் பண்புகள் அணுக்கரு வேறுபடும் காந்த ஒத்திசைவு மற்றும் வேதி வினைவேகவியல் கோட்பாடுகளால் விளக்கப்படுகின்றன. கரிம உலோகச் சேர்மங்கள் பல முக்கியமான வினைகளில் ஈடுபடுகின்றன. ஆக்சிசனேற்ற கூட்டுவினை மற்றும் ஒடுக்க நீக்கவினை ஈந்தணைவி மாற்ற வினை உலோகக்கார்பனேற்ற வினை உலோகநீரேற்ற வினை எலக்ட்ரான் மாற்ற வினை பீட்டா ஐதரைடு நீக்கவினை கரிம உலோக பதிலீட்டு வினை கரிம ஐதரசன் பிணைப்பு செயலாக்க வினை கார்பன் மைய நீக்க வினை ஈந்தணைவி உட்புகுத்தல் வினை ஈந்தணைவி கவர் வினை
வரலாறு
லூயிசு கிளாடு கேடட்டின் கேகோடைல் சேர்மத்துடன் தொடர்புடைய மெத்தில் ஆர்சனிக் சேர்மங்கள், வில்லியம் கிறித்தோபர் செய்சின் பிளாட்டினம்-எத்திலீன் அணைவுச் சேர்மம், எட்வார்டு பிராங்லேண்டு கண்டறிந்த டையெத்தில் மற்றும் டைமெத்தில்துத்தநாகம், லுட்விக் மாண்டு கண்டறிந்த Ni(CO)4 சேர்மம் மற்றும் விக்டர் கிரிக்கனார்டின் கரிமமக்னீசியம் சேர்மங்கள் உள்ளிட்டவை கரிம உலோக வேதியியலின் தொடக்கக் கால வளர்ச்சிக்கு வித்திட்டன. கலப்பு இணைதிறன் கொண்ட இரும்பு-சயனைடு அணைவுச்சேர்மமான புருசியன் நீலம்1706 ஆம் ஆண்டில் சாயம் உருவாக்குநர் யோவான் யாக்கோப்பு டையசுபேச்சால் தயாரிக்கப்பட்டது. உலோகம்-கார்பன் பிணைப்பு கொண்ட இச்செயற்கைப் பொருள் முதலாவது அணைவு பலபடியாகக் கருதப்படுகிரது. ஆனாலும் எப்போதும் இது ஒரு கரிம உலோகச் சேர்மமாகக் கருதப்படுவதில்லை. நிலக்கரி மற்றும் பெட்ரோலியம் ஆகியவற்றிலிருந்து தயாரிக்கப்படும் ஏராளமான மற்றும் பல்வேறுபட்ட பொருட்கள் சீக்ளர்-நட்டா வினையூக்கி, பிசர்-டிரோப்சு செயல்முறை, ஐதரோபார்மைலேற்றம் போன்ற செயல்முறைகள் தோன்ற காரணமாயின. CO, H2, மற்றும் ஆல்க்கீன்கள் முதலியவற்றை மூலப்பொருள்களாகவும் ஈந்தனைவிகளாகவும் இச்செயல்முறைகளில் பயன்படத் தொடங்கின. எர்னசுட்டு பிசர் மற்றும் சியோப்ரி வில்கின்சன் ஆகியோருக்கு மெட்டலோசின் ஆய்வுக்காக நோபல் பரிசு வழங்கப்பட்டது. இது கரிம உலோக வேதியியல் பிரிவுக்கு கிடைத்த மிகப் பெரிய அங்கீகாரமாகும். 2005 ஆம் ஆண்டில் யுவெசு சாவின், இராபர்ட்டு எச் கிரப்சு, ரிச்சர்டு ஆர் சிக்ராக் மூவரும் மற்றொரு கரிம உலோக ஆய்வுக்காக நோபல் பரிசை பகிர்ந்து கொண்டனர்.
தொழிற்சாலை பயன்பாடுகள்
கரிம உலோகச் சேர்மங்கள் வணிகம் சார்ந்த வேதிவினைகளில் பரவலாகப் பயன்படுத்தப்படுகின்றன. ஒருபடித்தான் வினையூக்கிகளாகவும் விகிதவியல் வினையாக்கிகளாகவும் இவை செயல்படுகின்றன. கரிம இலித்தியம், கரிமமக்னீசியம், கரிம அலுமினியம் சேர்மங்கள் இதற்கு உதாரணங்களாகும். இந்த எடுத்துக்காட்டு சேர்மங்கள் உயர் காரங்களாகவும் ஒடுக்கும் பண்பு கொண்டவையாகவும் உள்ளன. இவை பல பலபடியாக்கல் வினைகளை வினையூக்கம் செய்கின்றன. கார்பன் ஓராக்சைடு பங்கேற்கும் அனைத்து வினைகளையும் கரிம உலோக வினையூக்கிகள் நிகழ்த்துகின்றன. கார்பனைலேற்ற வினைகள் இதற்கு எடுத்துக்காட்டாகும். மெத்தனால் மற்றும் கார்பன் ஓராக்சைடு வினைபுரிந்து அசிட்டிக் அமிலம் உருவாகும் மன்சாண்டோ செயல்முறை உலோக கார்பனைல் அணைவுகளால் வினையூக்கம் செய்யப்படுகின்றன. ஆல்க்கீனிலிருந்து தருவிக்கப்படுகின்ற பலபடிகள் உருவாக்கப்படும் அனைத்து வினைகளும் கரிம உலோக சேர்மங்கள வினையூக்கம் செய்கின்றன. உலகில் உற்பத்தி செய்யப்படும் பாலியெத்திலீன் மற்றும் பாலிபுரோப்பைலீன் பலபடிகள் சீக்ளர் நட்டா செயல்முறையில் உருவாக்கப்படுகின்றன. இச்செயல்முறையில் கரிம உலோகச் சேர்மங்கள் வினையூக்கிகளாகச் செயல்படுகின்றன.
புற இணைப்புகள்
*
வாசந்தி காடில்கர் உன்னி
வாசந்தி காடில்கர் உன்னி (वासंती खाडिलकर उन्नी; Vasanti Khadilkar Unni, பிறப்பு: ஏப்பிரல் 1, 1961) என்பவர் ஓர் அனைத்துல பெண்கள் சதுரங்க மாசுட்டர் என்ற பட்டத்தை வைத்துள்ள இந்திய சதுரங்க வீராங்கனையாவார். மராட்டியரான இவர் 1961 ஆம் ஆண்டு பிறந்தார். 1974 ஆம் ஆண்டு நடைபெற்ற இந்தியப் பெண்கள் சாம்பியன் பட்டப்போட்டியின் முதலாவது வெற்றியாளர் உண்ணியாவார் .
தி எக்ஸ்பெண்டபில்ஸ் 3
தி எக்ஸ்பெண்டப்லஸ் 3 இது ஒரு ஐக்கிய அமெரிக்க அதிரடி ஆங்கிலத் திரைப்படம் ஆகும். ஏற்கனவே வெளிவந்த தி எக்ஸ்பெண்டபில்ஸ் திரைப்படத்தின் தொடர்ச்சியாகும். சில்வர்ஸ்டர் ஸ்டலோன் இத்திரைப்படத்தின் கதையை எழுதியுள்ளார். இந்த திரைப்படத்தை பாட்ரிக் ஹக்ஸ் இயக்கியுள்ளார். 2014-ம் ஆண்டு ஆகஸ்ட் மாதம் வெளியானது.
படத்தின் பங்களிப்பு
இப்படத்தில் ‘தி எக்ஸ்பென்டபிள்ஸ்’ டீமில் புதிதாக இணையும் ‘பவன்சர்’ ரோன்டா, அன்டோனியா, கிளென் போவல், கெல்லன் லூட்ஸ் ஆகியோரின் துடிப்பான சண்டைகள் படத்திற்கு கூடுதல் பலம் அளிக்கிறது.